Dacit

Dacit je výlevná vulkanická hornina obvykle sivej farby, s vysokým obsahom SiO2 (63 - 68 %). Názov pochádza od názvu rímskej provincie Dácia (dnešné Sedmohradsko), kde je jeho výskyt v rámci Karpát pomerne častý.

Označenie dacit pre tento typ hornín zaviedli v roku 1863 F. von Hauer a G. Stache.

 Vlastnosti 
Dacit je svetlo až tmavosivá až červenkavá hornina. V prípade postihnutia premenami (hlavne propylitizácia|propylitizáciou) môže nadobúdať mierne zelenkavé odtieneKrist, E., Krivý, M., 1985: Petrológia. Alfa, Bratislava, 464 s.. Hornina je výlevným ekvivalentom kremenného dioritu prípadne i granodioritu. 

 Minerálne zloženie 
náhľad|vpravo|Dacit v diagrame QAPF
Zložením sa nachádza medzi ryolitom (resp. ryodacitom) a andezitom. Má porfyrickú až afanatická štruktúru. Základná hmota je sklovitá až mikrolitická. Výrastlice tvorí najčastejšie kremeň, plagioklas, pyroxény (augit, enstatit), amfiboly (hornblend) a biotit. Celkový obsah SiO2 sa pohybuje od 62 do 68 %.

Dacity, často v asociácii s andezitmi alebo ryolitmi, tvoria masívne intrúzie centrálnej vulkanickej stavby, prípadne dajky a lávové prúdy.

 Výskyt 
V Západných Karpatoch sú časté v oblasti stredoslovenských (Kremnické a Štiavnické vrchy) a východslovenských (Slanské vrchy) neovulkanitov.

V Severnej Amerike tvoria dacity napríklad sopku Saint Helens.

 Použitie 
Ako drvené kamenivo na stavbu ciest.

 Referencie 

 Iné projekty 

Pozri aj
 Vyvretá hornina
 Zoznam hornín

Kategória:Vyvreté horniny